ચાણસ્મામાં શહેરમાં પાડોશી મહોલ્લામાં રહેતા યુવક અને તેની બહેન વચ્ચે આડા સંબધો હોવાનો વહેમ રાખી ભાઈએ યુવકની તીક્ષ્ણ હથિયાર વડે હત્યા કરી દેતા ચકચાર મચી હતી અને ઘટના મામલે બે કોમમાં તંગદીલી જેવો માહોલ ઉભો થવાના એધાણને લઇ એસપીએ જીલ્લાની પોલીસ ખડકી ગણતરીના કલાકોમાં હત્યાના આરોપીને પકડી પાડ્યો હતો. ચાણસ્માના શહેરમાં પોલીસ સ્ટેશન પાછળ રહેતા સલમાનખાન સિંકદરખાન બલોચને તેની બહેન બાજુમાં આવેલ લખુંનરેર માઢમાં રહેતા પટેલ જીગ્નેશ નામના યુવક વચ્ચે આડા સંબધો હોવાના વહેમ હોઈ થોડા દિવસ અગાઉ બન્ને વચ્ચે તકરાર થયા બાદ સમાધાન થવા પામ્યું હતું.